Document ID: 32007D0216

РЕШЕНИЕ НА СЪВЕТА
от 29 януари 2007 година
за изменение на Решение 2004/677/ЕО относно минималния срок на командироване на националните експерти и военния персонал, командировани в Европейската агенция по отбрана
(2007/216/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Решение 2004/677/ЕО на Съвета от 24 септември 2004 г. относно Правилника, приложим за националните експерти и военния персонал, командировани в Европейската агенция по отбрана (1), и по-специално член 33, втора алинея от него,
като взе предвид предложението на управителния съвет на Европейската агенция по отбрана,
като има предвид, че:
Член 11, параграф 3, точка 3.2 от Съвместно действие 2004/551/ОВППС на Съвета от 12 юли 2004 г. относно създаването на Европейската агенция по отбрана (2) предвижда, че персоналът на Европейската агенция по отбрана се състои от национални експерти, които са командировани от участващите държави-членки или на длъжности в организационната структура на агенцията, или за конкретни задачи и проекти. Тъй като минималният шестмесечен срок на командироване се оказва по-дълъг от необходимото за национални експерти, командировани за конкретни задачи и проекти, целесъобразно е да се измени Решение 2004/677/ЕО на Съвета с цел обезпечаване на необходимата гъвкавост по отношение на минималния срок на командироване,
РЕШИ:
Член 1
Член 2, параграф 1 от Решение 2004/677/ЕО се заменя със следния текст:
„1. Срокът на командироването не може да е по-кратък от шест месеца и да надвишава три години. Той може неколкократно да бъде подновяван до общ период, който да не е по-дълъг от четири години. В случай на национални експерти, командировани за конкретни задачи или проекти, минималният период на командироване може да бъде съкратен на два месеца.“.
Член 2
Настоящото решение влиза в сила в деня на неговото приемане. То се публикува в Официален вестник на Европейския съюз.
Съставено в Брюксел на 29 януари 2007 година.

Labels: 9
5
15